חוק רשות מקרקעי ישראל (תיקון מס' 13), התשע"ז-2017
הצעת חוק ממשלתית, הכנסת ה-20
פורסם: ספר החוקים, חוברת 2614, עמ' 500, 2017-03-28T00:00:00+03:00
נקבע כי אם לא מכהן כנציג הממשלה במועצת מקרקעי ישראל חבר מן האוכלוסייה הערבית, הדרוזית או הצ'רקסית, תמנה הממשלה בנוסף על נציגיה הקיימים, חבר מקרב אותן אוכלוסיות, כנציג השר לשוויון חברתי מבין עובדי משרדו. עוד נקבע כי בתום תקופת כהונתו, ניתן יהיה למנות שוב את חבר המועצה האמור רק בתום 45 ימים מסיום הכהונה. אם חדל חבר המועצה האמור לכהן או שנפטר, ניתן יהיה למנות חבר אחר לתפקיד, רק בתום 45 ימים מעת הפסקת הכהונה או הפטירה. כל זאת בתנאי שבתום 45 הימים לא מכהן כנציג הממשלה חבר מקרב האוכלוסיות שצוינו.